paragraph_text: "Osjećam te" naziv je desetog studijskog albuma pjavača Miše Kovača izdanog 1983. godine. Prema prodanoj tiraži dobio je status Platinasta ploča. Album je snimljen u siječnju 1983. u studiju Tivoli u Ljubljani, s ton majstorima Acom Razbornikom i Tonijem Jurijem, a miksan u Hansa studiju u Berlinu. Snimatelj u Berlinu je bio Tom Müller. Pjesma "Posadi cvijet" snimljena je u studiju R4 Radiotelevizije Zagreb, sa snimateljem Hrvojem Hegedušićem uz vokalnu pratnju klape Šibenik.